als_Latn dik_Latn sag_Latn
Charlie Hebdo rikthen si bestseller veprën e VolteritBota Saturday, January 31st, 2015
“Traktati mbi tolerancën” është një thirrje kundër fanatizmit fetar, pasi Volteri ishte i bindur se dallimet fetare janë shkaku i luftës në botë. Pas sulmeve të 7-9 janarit, ku vdiqën 20 vetë, kjo temë është bërë tejet e fuqishme mes francezëve.
Një libër 250 vjeçar i Volterit që flet për tolerancën dhe fanatizmin fetar ka arritur të bëhet libri më i shitur në Francë, pas debatit për tolerancën e fjalën e lirë që pasoi vrasjet në revistën satirike “Charlie Hebdo” në fillim të këtij muaji.
“Traktati mbi tolerancën” është një thirrje kundër fanatizmit fetar, pasi Volteri ishte i bindur se dallimet fetare janë shkaku i luftës në botë. Pas sulmeve të 7-9 janarit, ku vdiqën 20 vetë, kjo temë është bërë tejet e fuqishme mes francezëve.
Sulmi që u konsiderua si sulm ndaj fjalës së lirë dhe shtetit sekular, u përcoll me përdorimin e shpeshtë të thënieve të Volterit nga ky libër dhe për tolerancën në përgjithësi. Libri u botua në vitin 1763 dhe tani është bestseller në shumë faqe dhe librari.
E gjithashtu po shiten shumë librat e Stephane Charbonnier, redaktorit të “Charlie Hebdo” që u vra më 7 janar, i cili kishte shkruar dy libra bazuar në atë të Volterit, me titull “Traktati i vogël mbi jotolerancën” ku thuhet se “Unë qesh me çka të dua, kur të dua”.
ita_Latn als_Latn als_Latn als_Latn als_Latn als_Latn